Diari Oficial de la Generalitat Valenciana


Sumari del DOGV 8415, del 02-11-2018 (2018/10321)

RESOLUCIÓ de 22 d'octubre de 2018, del president de l'Institut Valencià de Cultura, per la qual s'accepta la renúncia presentada i es disposa de l'economia produïda respecte de les subvencions per a la producció audiovisual de 2016.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8415

Data del DOGV
:   02-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10216


Data del document
:   22-10-2018

Organisme emissor
:   Institut Valencià de Cultura

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 22 d'octubre de 2018, del president de l'Institut Valencià de Cultura, per la qual s'accepta la renúncia presentada i es disposa de l'economia produïda respecte de les subvencions per a la producció audiovisual de 2016. [2018/10763]  
Antecedents de fet  
1. Per mitjà de la Resolució de 8 d'agost de 2016, del president de CulturArts Generalitat, es va convocar la concessió d'ajudes per a la producció audiovisual (DOGV 2849, 11.08.2016), d'acord amb el que preveu l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016).  
2. Per mitjà de la Resolució de data 27 de desembre de 2016, del president de CulturArts Generalitat, es van concedir les ajudes per a la producció audiovisual en les modalitats de llargmetratges de ficció (DOGV 7947, 30.12.2016).  
3. En data 24 de gener de 2017, Francisco Moral Remón, com a titular del projecte del llargmetratge de ficció El somni s'ha acabat (expedient P-81/16), que figurava entre els beneficiaris en la modalitat de llargmetratges de ficció B en la Resolució esmentada de 27 de desembre de 2016, va presentar un escrit pel qual va comunicar la renúncia a l'ajuda concedida, per import de 300.000,00 euros.   
4. Per mitjà de la Resolució de 28 de febrer de 2017, del president de CulturArts Generalitat (DOGV 7994, 07.03.2017), es va acceptar la renúncia a l'ajuda concedida per a la producció audiovisual presentada per Francisco Moral Remón i es va concedir una ajuda de 300.000,00 euros a Dacsa Produccions, SL, com a titular del projecte de llargmetratge de ficció cultural B Comin Home (expedient P-75/16), que figurava com a primer suplent en l'annex II de la Resolució de 27 de desembre de 2016 i que, a més, havia presentat un recurs de reposició contra aquesta al·legant un error material en el càlcul de la puntuació del seu projecte, que va ser estimat.  
Segons la Resolució de 28 de febrer de 2017 citada, l'import de l'ajuda a Dacsa Produccions, SL es va distribuir en les següents tres anualitats: 2016: 59.579,42 euros; 2017: 108.107,35 euros i 2018: 132.250,23 euros.  
5. En data 20 de març de 2017, Dacsa Produccions, SL va presentar un aval bancari com a justificació de la primera anualitat, en els termes previstos en la Resolució de 8 d'agost de 2016 esmentada. En conseqüència, en data 17 de maig de 2017 se'n va autoritzar el pagament per un import de 59.579,42 euros. Aquest aval va ser retornat posteriorment a la productora perquè aquesta va presentar auditoria de despeses inicials de la producció per import superior al de la primera anualitat.  
En data 28 de desembre de 2017, Dacsa Produccions, SL va presentar un aval bancari com a justificació de la segona anualitat, en els termes previstos en la Resolució de 8 d'agost de 2016 esmentada. En data 6 de març de 2017 es va autoritzar el pagament d'aquesta anualitat per un import de 108.170,35 euros.  
6. En data 5 d'octubre de 2018, l'empresa Dacsa Produccions, SL, a través del seu representant, Xavier Crespo Rico, ha presentat en el registre de l'Institut Valencià de Cultura un escrit pel qual sol·licita una pròrroga per a lliurar els materials del projecte i, si això no fóra possible, renuncia a aquesta ajuda. En l'escrit es fa al·lusió a la impossibilitat d'aconseguir el finançament previst per a poder dur a terme l'activitat en els terminis que marca la resolució de la convocatòria, ja que l'ajuda, com a suplent, li va ser concedida al febrer de 2017, i als problemes sorgits per a obtindre el finançament inicialment previst d'entitats públiques de Catalunya.  
7. D'acord amb el que preveu l'article 7.3 de l'Ordre 33/2016 esmentada, si algun dels beneficiaris renuncia a la subvenció, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell en ordre de la puntuació que tinga.  
Igualment estableix que, a aquest efecte, l'òrgan concedent de la subvenció comunicarà aquesta opció a les persones interessades, per tal que accedisquen a la proposta de subvenció en el termini improrrogable de deu dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió.  
D'acord amb el que disposa aquest precepte, el Servei d'Ajudes de l'Institut Valencià de Cultura va efectuar la proposta de subvenció al següent suplent que, en la modalitat llargmetratges culturals de ficció B, figura en l'annex II de la resolució de 27 de desembre de 2016, per ordre de puntuació, Marben Media, SLU. I això amb la finalitat que l'empresa indicara si acceptava aquesta proposta tenint en compte la circumstància d'haver realitzat ja el projecte o tindre previst portar-lo a terme d'acord amb el que preveu la Resolució de 8 d'agost de 2016, per la qual es convoca la concessió d'ajudes per a la producció audiovisual.  
  
Aquesta resolució de convocatòria estableix, entre altres obligacions per als beneficiaris, dur a terme l'activitat i justificar les despeses fins al 31 de desembre de 2018, com a màxim.  
En resposta a la proposta, José Enrique March Belloch, en representació de l'empresa Marben Media, SLU, amb NIF M69666985, titular del projecte de llargmetratge de ficció Deja en paz a los muertos (expedient P-80/16), va manifestar, per mitjà de l'escrit que va tindre entrada en data 13 d'octubre de 2018, la seua disposició d'acceptar aquesta ajuda i dur a terme l'activitat en els termes previstos en la resolució de 8 d'agost de 2016.  
  
Fonaments de dret   
1. Pròrroga dels terminis per al desenvolupament de l'activitat i la seua justificació  
L'esmentada Resolució de 8 d'agost de 2016 només recull l'ampliació del termini (resolc nové, punt 7) per a presentar la justificació, però en cap cas per al desenvolupament de l'activitat subvencionada les despeses de la qual, en la tercera anualitat, estan lligades al crèdit previst en la línia pressupostària de l'entitat pública concedent inclosa en els pressupostos de la Generalitat 2018. En conseqüència, les despeses de la producció imputables a la subvenció, en aquest cas, han de dur-se a terme entre l'1 de gener de 2016 i el 31 de desembre de 2018.  
  
D'altra banda, pel que fa a la justificació, que inclou el lliurament de materials, l'article 32 de la Llei 39/2015, d'1 d'octubre, del procediment administratiu comú de les administracions públiques, preveu, amb caràcter general, la possibilitat d'ampliació dels terminis establits si les circumstàncies ho aconsellen i amb això no es perjudica el dret de tercers; aquesta ampliació ha de produir-se amb antelació al venciment assenyalat més amunt.   
En la modalitat de llargmetratges de ficció B, a més de la mateixa empresa Dacsa Produccions, SL, com s'ha assenyalat, hi ha altres suplents que es considerarien perjudicats en els seus drets en cas d'atorgar a aquesta mercantil una pròrroga per a justificar.  
En conseqüència, no es pot concedir la pròrroga que, com a primera possibilitat, planteja aquesta empresa en el seu escrit de renúncia.  
2. Renúncia a la subvenció concedida   
La Llei 39/2015, d'1 d'octubre, del procediment administratiu comú de les administracions públiques, recull en els articles 21.1, 84.1 i 94, la renúncia com a forma de finalització del procediment, així com els seus efectes.  
3. Falta de justificació  
L'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que: «Amb caràcter general, el pagament de la subvenció es realitzarà amb la justificació prèvia per la persona beneficiària de la realització de l'activitat, projecte, objectiu o adopció del comportament per al qual es va concedir en els termes establits en la normativa reguladora de la subvenció.»   
En aquest supòsit, l'empresa interessada, en renunciar, no ha justificat la realització de l'activitat.  
En aquest mateix sentit, l'article 34.3 de la Llei 38/2003, de 17 de novembre, general de subvencions, preveu la pèrdua del dret al cobrament en els supòsits recollits en l'article 37 de la mateixa llei, entre els quals figura l'incompliment de l'activitat que fonamenta la concessió de la subvenció en els termes previstos per a aquesta; extrem, en aquest cas, declarat per la persona beneficiària en el seu escrit de renúncia.   
  
4. Dret dels suplents a les resultes de renúncies i minoracions   
L'Ordre 33/2016, de 18 de juliol, de la Conselleria d'Educació, Investigació, Cultura i Esport, de la Generalitat, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (DOGV 7832, 20.07.2016), disposa, en l'article 7.3, que:   
«La resolució de concessió a més de contindre les persones sol·licitants a qui es concedeix la subvenció i la desestimació expressa de la resta de sol·licituds, podrà incloure una relació ordenada de totes les sol·licituds que, complint amb les condicions administratives i tècniques establides en les bases reguladores per a adquirir la condició de persona beneficiària, no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació atorgada a cada una d'elles en funció dels criteris de valoració previstos en aquesta.  
En aquest supòsit, si es renunciara a la subvenció per alguna de les persones beneficiàries, o es minoraren aquestes per qualsevol motiu, l'òrgan concedent acordarà, sense necessitat d'una nova convocatòria, la concessió de la subvenció a la persona o persones sol·licitants següents a aquell en ordre de la seua puntuació, sempre que amb la renúncia per part d'alguna de les persones beneficiàries, s'haja lliurat crèdit suficient per a atendre almenys una de les sol·licituds denegades.  
L'òrgan concedent de la subvenció comunicarà aquesta opció a les persones interessades, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part de la persona o persones sol·licitants, l'òrgan administratiu dictarà l'acte de concessió.»  
La Resolució de 27 de desembre de 2016, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges de ficció (DOGV 7947, 30.12.2016) recull la relació de suplents en el annex II.  
5. Quantia de les ajudes  
D'acord amb el que es preveu en l'article 9 de l'Ordre 33/2016, la quantia màxima per a llargmetratges amb un pressupost entre 300.001 i 1.000.000 euros és d'un màxim de 300.000 euros. El projecte de llargmetratge de Marben Media, SLU, Deja en paz a los muertos (expedient P-80/16), té un pressupost de 999.999,36 euros, per la qual cosa s'ajusta a aquest precepte.  
6. Competència  
L'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que exercisquen la presidència dels organismes públics i entitats de dret públic seran les competents per a realitzar la convocatòria de les subvencions.  
En relació amb això, el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, modificat successivament pel Decret 141/2014, de 5 de setembre, del Consell (DOGV 7355, 08.09.2014), i el Decret 124/2016, de 30 de setembre, del Consell (DOGV 7887, 04.10.16), estableix en l'article 4, apartat 2, lletra j), que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents.»  
7. Institut Valencià de Cultura   
La disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.2018), en el punt 1 estableix que «L'entitat de dret públic CulturArts Generalitat passa a denominar-se Institut Valencià de Cultura [...]» i en el punt 3 que «Tota menció de CulturArts Generalitat que figure en l'ordenament jurídic, plans i programes haurà d'entendre's feta a l'Institut Valencià de Cultura».  
Per tot el que s'ha exposat, i atesa la proposta de resolució formulada pel director general de l'Institut Valencià de Cultura, resolc:  
  
  
Primer  
Denegar la pròrroga sol·licitada per Dacsa Produccions, SL per al lliurament de materials del projecte Comin Home.  
  
Segon  
Acceptar la renúncia presentada per Dacsa Produccions, SL, per mitjà de l'escrit que ha tingut entrada en data 5 d'octubre de 2018, a l'ajuda concedida per la Resolució de data 28 de febrer de 2017, del president de CulturArts Generalitat, d'un import de 300.000,00 euros, corresponent al projecte de llargmetratge Comin Home.  
En conseqüència, Dacsa Produccions, SL ha de reintegrar a l'Institut Valencià de Cultura l'import corresponent a les anualitats de 2015 i 2016 d'aquesta ajuda (167.686,77 euros), abonades a la mercantil tal com s'ha descrit en els antecedents de fet, segons el que preveu l'article 172 de Llei 1/2015, de 6 de febrer, de la Generalitat, d'hisenda pública, sector públic instrumental i de subvencions.  
El reintegrament ha de fer-se efectiu en el termini màxim d'un mes comptador des de l'endemà de la notificació d'aquesta resolució, en el compte de l'Institut Valencià de Cultura amb IBAN: ES99 4478 5027 1193 6326 9572, indicant en el concepte el número de l'expedient: P-75/86.   
Una vegada verificat el reintegrament, es procedirà a la devolució de l'aval corresponent a la segona anualitat a Dacsa Produccions, SL que està en poder de l'Administració. En cas que no reintegre aquest import en el termini indicat s'executarà aquest aval, sense perjudici de dur a terme les diligències corresponents, via executiva, per a completar l'import que ha de reintegrar-se, que serà incrementat amb el recàrrec de constrenyiment.  
  
Tercer  
Concedir una ajuda a Marben Media, SLU, amb NIF Q10751024, per import de 300.000,00 euros per a la realització del projecte de llargmetratge de ficció Deja en paz a los muertos.   
Aquesta ajuda, tal com preveu la Resolució de 28 de febrer de 2017, es distribueix en les anualitats següents:  
- 2016: 59.579,42 euros.  
- 2017: 108.107,35 euros.  
- 2018: 132.250,23 euros.  
  
Marben Media, SLU, haurà d'acceptar aquesta ajuda en el termini màxim de deu dies hàbils següents a comptar de l'endemà de la notificació d'aquesta resolució.  
Igualment, Marben Media, SLU, haurà de justificar, en el termini màxim de dos mesos a comptar de l'endemà de la notificació d'aquesta resolució, una despesa en la producció de l'obra citada igual o superior a la que correspon a les anualitats 2016 i 2017 de l'ajuda, per mitjà de l'auditoria del total de despeses realitzades superior a l'import de les ajudes dels exercicis citats o, si no, per mitjà de l'aval del total de la suma d'ambdues anualitats (167.686,77 euros).   
A més, Marben Media, SLU, haurà de complir amb la resta d'obligacions que s'estableixen per als beneficiaris els resolc huité i nové de la Resolució de convocatòria d'aquestes ajudes, de 8 d'agost de 2016.  
  
  
Quart  
Mantindre la Resolució de 27 de desembre de 2016, del president de CulturArts Generalitat, en la resta de punts.  
  
Contra aquesta resolució, que posa fi a la via administrativa, es pot interposar un recurs contenciós administratiu davant dels jutjats contenciosos administratius de València, dins del termini de dos mesos comptadors de l'endemà de la notificació, i potestativament es pot interposar un recurs de reposició davant del president de l'Institut Valencià de Cultura, en el termini d'un mes comptador des de l'endemà de la notificació, tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 d'octubre de 2018. El president de l'Institut Valencià de Cultura: Vicent Marzà Ibáñez.